Николай Солодухин

Николай Иванович Солодухин (, 1955 оны 1 сарын 3-нд төрсөн) нь Оросын жүдоч, Зөвлөлт Холбоот Улсыг төлөөлөн 1980 оны зуны олимпод оролцон алтан медаль хүртсэн тамирчин юм. Тус олимпын аваргын төлөө манай тамирчин Цэндийн Дамдинтай барилдаж ялснаар нь түүнийг монголчууд сайн мэднэ.

Тэрээр 14 настайдаа самбогоор хичээллэж эхлэн, дараагийн жил нь Курск муж, Железногорск хотын өсвөрийн аварга цолыг хүртэж амжжээ. Гэвч жүдо руу урваж, М.Г.Скрыповын удирдлага дор бэлтгэл сургуулилалт хийх болж, 1975 онд ЗХУ-ын Бүх ард түмний спартакиадын аварга болсон байна.

Солодухин Курскийн политехникийн дээд сургуулийг дүүргэсэн бөгөөд тус хотын хүндэт иргэн юм. Тэрээр Улс түмний найрамдлын одон, Хөдөлмөрийн гавъяаны улаан тугийн одонгоор шагнуулжээ.

Өдгөө тэрээр Курск хотод өөрийн жүдогийн сургуулийг хичээллүүлдэг бөгөөд Железногорск хотод түүний нэрэмжит жүдогийн тэмцээн жил бүр зохиогддог аж.

Гадны холбоос
profile

Ангилал:ЗХУ-ын жүдоч
Ангилал:ЗХУ-ын олимпын аварга
Ангилал:Зөвлөлтийн иргэн
Ангилал:Оросууд
Ангилал:1955 онд төрсөн